Хрысціяне вандруюць па святых мясцінах дзеля падзякі, пакаяння, абнаўлення свайго духоўнага жыцця, малітвы да Пана Бога аб вылечванні душы і цела, а калі-нікалі дзеля выканання дадзеных Богу абяцанняў. У любым выпадку, здзяйсняючы пілігрымку, чалавек імкнецца дакрануцца да іншага свету, рэальна існуючага як у вечнасці, так і ў фізічнай прасторы і часе. А Пан Бог, бачачы наша жаданне прыблізіцца да Яго, адорвае нас супакоем і вялікімі ласкамі.